el el el el el el el el el el el el el el el el el el el el el el el el el el ca el ca el el el el el el el it el el el el el el el el el el el el el el el el el el el el el el el el el el en el el el el en en en en en en el en en el el en en en el en en en en en en el el el el el el el el el el el el
Ο Ρόμπερτ Άντονι Τζον "Μπομπ" Χιούιτ (αγγλικά: Robert Anthony John "Bob" Hewitt), γεννημένος στις 2 Ιανουαρίου 1940, είναι πρώην Αυστραλός πρωταθλητής της αντισφαίρισης. Αφού παντρεύτηκε μετακόμισε στη Νότια Αφρική και πήρε την εκεί υπηκοότητα, έχει εκπροσωπήσει και τις δύο χώρες σε διεθνή τουρνουά[3]. Έχει κερδίσει 15 μεγάλους τίτλους και ένα τουρνουά Γκραντ σλαμ στα διπλά. Καταδικασμένος το 2015 για βιασμό και σεξουαλική κακοποίηση ανηλίκων (κορίτσια που προγύμναζε τη δεκαετία του '80 και του '90), ο Χιούιτ καταδικάστηκε σε έξι χρόνια φυλάκισης και στη συνέχεια εκδιώχθηκε οριστικά από τη Διεθνή αίθουσα φήμης της αντισφαίρισης.
Ο Χιούιτ γεννήθηκε και μεγάλωσε στο Ντούπο της Αυστραλίας, 400 χιλιόμετρα δυτικά του Σίδνεϊ[4][5]. Στη δεκαετία του '70, ο ίδιος και η σύζυγός του από τη Νότια Αφρική Νταλιάλε Νίκολας μετακόμισαν στο Γιοχάνεσμπουργκ της Νότιας Αφρικής [5][6][7][8]. Είναι πλέον πολίτης της Νότιας Αφρικής[6][9].
Το σημαντικότερο επίτευγμα του Χιούιτ ήταν να κερδίσει τον τίτλο στο διπλό αντρών ή μεικτού και στα τέσσερα τουρνουά Γκραντ σλαμ[3] και ήταν στην ομάδα της Νοτίου Αφρικής που κέρδισε τον τίτλο του Κυπέλλου Ντέιβις το 1974. Το 1949 στο Πρωτάθλημα αντισφαίρισης Ανατολικής Μεσογείου ήταν νικητής στο απλό, νικητής στο διπλό με συμπαίκτη τον Φρεντ Στόλε και νικητής στο μεικτό με συμπαίκτρια την Πία Μπάλινγκ[10].
Ο Χιούιτ πέτυχε επτά τίτλους στο απλό και 65 στα διπλά[3]. Το 1967 ήταν Νο 6 στον κόσμο από τον Lance Tingay της The Daily Telegraph[11]. Το 1992 εισήχθη στη Διεθνή αίθουσα φήμης, αν και το 2012 αναστάλθηκε και το 2016 αποβλήθηκε για την καταδίκη του για βιασμό και σεξουαλική επίθεση[3][12][13].
Στο κύπελλο Ντέιβις έπαιξε για τη Νότια Αφρική από το 1967 έως το 1978 σε 5 διοργανώσεις με ρεκόρ 38 νίκες και 4 ήττες[14].
Το 2011 μετά από έρευνα έξι μηνών από την "The Boston Globe" αποκάλυψε καταγγελίες από μια ενήλικη γυναίκα που προπονήθηκε ως κορίτσι από τον προπονητή της, τότε, Χιούιτ[15]. Η έρευνα προκλήθηκε από τις αποκαλύψεις πρώην μαθήτριας του τον Μάρτιο του 2011[16]. Ισχυρίστηκε ότι από τη δεκαετία του 1970 ο Χιούιτ την κακοποίησε ή την παρενόχλησε όταν ήταν μόλις δέκα χρονών. Οι έρευνες στις Ηνωμένες Πολιτείες και τη Νότια Αφρική έδειξαν ότι δεν υπήρξαν φήμες για την παράνομη συμπεριφορά του Χιούιτ κατά τη στιγμή των φερομένων γεγονότων. Η Ένωση αντισφαίρισης της Νότιας Αφρικής διερεύνησε μετά το 1992, αλλά δεν είχε ποτέ αναληφθεί δικαστική δράση κατά του Χιούιτ[15].
Η έρευνα του Boston Globe και η αναφορά του θύματος προκάλεσε το αίτημα και ακολούθησε μια επιστολή που υπέγραψε το υποτιθέμενο θύμα του ζητώντας την απομάκρυνσή του από την αίθουσα της φήμης. Μία έρευνα τον Νοέμβριο του 2011 από τη Mary Carillo της εκπομπής "Real Sports" του καναλιού HBO με τον Bryant Gumbel περιλαμβάνει συνεντεύξεις με το υποτιθέμενο θύμα και άλλους που ισχυρίζονται ότι ο Χιούιτ τους κακοποίησε. Ο Χιούιτ δεν συμφώνησε να δώσει συνέντευξη.
Στις 15 Νοεμβρίου 2012, μετά από μήνες έρευνας αφαιρέθηκε από τον Χιούιτ το βραβείο του στη διεθνή αίθουσα της φήμης[12][17]. Στις 6 Απριλίου 2016, ο Χιούιτ αποβλήθηκε οριστικά από την αίθουσα της φήμης[18].
Ο Χιούιτ τον Ιούνιο του 2014 κατηγορήθηκε για βιασμό δύο ανήλικων αθλητριών του στη δεκαετία του 1980 και του 1990 και η υπόθεση πήγε σε δίκη το 2015.[19][20][21]. Στις 23 Μαρτίου 2015, ο Χιούιτ κρίθηκε ένοχος και για δύο κατηγορίες βιασμού και για σεξουαλική κακοποίηση ανηλίκων και καταδικάστηκε τον Μάιο σε έξι χρόνια φυλάκισης[22][23][21]. Ένα από τα θύματά του η Theresa "Twiggy" Tolken, ήταν 13 το 1980 όταν ο Χιούιτ ήταν ο προπονητής της και τη βίασε. Η Heather Crowe Conner της West Newbury ήταν 14 ετών το 1975 όταν ο Χιούιτ άρχισε να τη βιάζει[24]. Ένα άλλο θύμα, Suellen Sheehan ήταν 12 το 1982 όταν ο Χιούιτ της επιτέθηκε κατά τη διάρκεια ενός μαθήματος αντισφαίρισης[24].
Grasso, John (2011). «Hewitt, Robert Anthony John "Bob"». Historical Dictionary of Tennis. Historical Dictionaries of Sports. Scarecrow Press, σσ. 135–136. ISBN 9780810872370.
↑ 1,0 1,1 1,2 1,3 Lance Tingay: «100 years of Wimbledon» (Αγγλικά) Guinness Superlatives. London Borough of Enfield. 1977. σελ. 199.
↑ 800173656. Ανακτήθηκε στις 27  Απριλίου 2022.
↑ 3,0 3,1 3,2 3,3 Grasso 2011, σελ. 135.
↑ South African Panorama - Google Books
↑ 5,0 5,1 "Bob Hewitt sentenced to six years' jail for rape and sexual assault of underage girls in South Africa" - ABC News (Australian Broadcasting Corporation)
↑ 6,0 6,1 "Tennis great Bob Hewitt returns to Dubbo" - ABC Western Plains NSW - Australian Broadcasting Corporation
↑ Bud Collins' Modern Encyclopedia of Tennis - Google Books
↑ World Tennis - Google Books
↑ Historical Dictionary of Tennis - John Grasso
↑ Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1, σελ. 455
↑ United States Lawn Tennis Association (1972). Official Encyclopedia of Tennis (First Edition), p. 428.
↑ 12,0 12,1 Bob Hohler (15 November 2012). «Tennis Hall of Fame removes Bob Hewitt». The Boston Globe. https://www.bostonglobe.com/sports/2012/11/15/bob-hewitt-suspended-from-tennis-hall-fame-after-allegations-sexual-abuse/QxC7zbtLwwsHCjDY5wdkJK/story.html.
↑ «Ex-tennis star Bob Hewitt guilty of raping girls in South Africa». Ανακτήθηκε στις 23 Μαρτίου 2015.
↑ Ο Χίουιτ στο κύπελλο Ντέιβις
↑ 15,0 15,1 Hohler, Bob (28 August 2011). «Tennis star trailed by allegations of abuse». The Boston Globe. http://www.boston.com/news/local/massachusetts/articles/2011/08/28/former_tennis_star_coach_bob_hewitt_accused_in_abuse_of_young_girls/. Ανακτήθηκε στις 28 August 2011.
↑ Solis, Jennifer (24 March 2011). «Ex-board member recounts sexual assaults». Daily News (Newburyport, Massachusetts). http://www.newburyportnews.com/local/x1300077277/Ex-board-member-recounts-sexual-assaults. Ανακτήθηκε στις 28 August 2011.
↑ «Abuse claims cost former tennis champion Bob Hewitt his place in sport's Hall of Fame». The Australian. 16 November 2012. http://www.theaustralian.com.au/sport/abuse-claims-cost-former-tennis-champion-bob-hewitt-his-place-in-sports-hall-of-fame/story-e6frg7mf-1226517947821.